钦定古今图书集成/明伦汇编/闺媛典/第204卷 > 严用中妻卜氏
## 钦定古今图书集成/明伦汇编/闺媛典/第204卷 > 严用中妻卜氏

按《乌程县志》：“卜氏，诸生严用中妻。年十七归严。十八
夫亡，遗孤万春教之成立，为名诸生。子媳复相继早
丧，遗男孙二、女孙二，劬劳鞠养，一如教子，二孙俱蜚
声黉序。二女孙克娴妇道，能孝于亲。氏年耄，见曾孙、
外孙辈髫年能文，辄为加餐，给纸笔以奖之，特设酒
肴，加敬于师焉。如课艺偶拙，必涕泣训诫，教育及三”
世，历六十年如一日，年七十有七终。